ВАЖНА ЛИ Е ПОДМЕТКАТА НА ГУМЕНКИТЕ/КЕЦОВЕТЕ?
От подметката до голяма степен зависи как ще се чувства детето, когато носи този вид обувки. **Гумената подметка на кецовете** трябва да бъде едновременно гъвкава и достатъчно дебела, за да предпазва крака от различните неравности по пътя и в същото време да следва естествените му движения.
При есенно-зимните модели наличието на грайфери е от съществено значение. Когато са по-дълбоки, се получава по-добро сцепление с повърхността и се предотвратяват **неприятни инциденти, свързани подхлъзване и падане**.
От особена важност е гъвкавостта на подметката, която трябва да позволява на **ходилото да се прегъва до 40 градуса в ставата при глезена** (тествайте я, като огънете двата ѝ края). Твърдите подметки трябва да се избягват, освен ако не са препоръчани за конкретен проблем от лекар специалист.

